Quincié-en-Beaujolais
Quincié-en-Beaujolais ass eng franséisch Gemeng am Beaujolais, am Departement Rhône, an der Regioun Auvergne-Rhône-Alpes.

D'Uertschaft läit zesumme mat den Uertschaften Saint-Vincent, Saint-Nizier a Le Grand Saint-Cyr an engem Dräieck dee vu Wéngerte gebilt gëtt, déi am Ganzen eng Fläch vu ronn 750 ha hunn, an op deenen e groussen Deel vun de Cruse vun der Appellation Brouilly wiisst.

Duerch d'Gemeng leeft d'Ardière déi ongeféier 10 km weider ëstlech tëscht Taponas a Belleville an d'Saône leeft. D'Héicht vun der Gemeng variéiert tëscht 236 a 729 Meter.

Am Oste läit knapps 500 Meter vun der Gemengegrenz, mat enger Héicht vu 484 Meter eng eenzel Kopp am Dall vun der Saône, de Mont Brouilly.

Uertschaften am Arrondissement Villefranche-sur-Saône
Gemengen am Arrondissement Villefranche-sur-Saône
Beaujolais